Pamela Geller
<s>Pamela Geller (Hewlett Harbor, 14. 6. 1958. – ), američka novinarka i teoretičarka zavjere, najpoznatija kao anti-islamska, konzervativna i neocionistička aktivistkinja.</s>

<s>Biografija 
Geller je rođena 1958. u naselju Hewlett Harbor na Long Islandu, u konzervativnoj jevrejskoj porodici.</s><s>Bila je treća od četiri kćeri Reubena i Lillian Geller.</s><s>Mladost je provela radeći sa svojim ocem u tvornici tekstila, šivajući uzorke jakni i hlača za kupce.</s><s>Zbog kontakta s brojnim hispanoameričkim mušterijama, tokom ovog perioda svladala je španski jezik.</s><s>Nakon što je završila srednju školu Lynbrook, upisala se na Univerzitet Hofstra, no odustala je od studija.</s><s>Kasnih 1980-ih radila je za New York Daily News kao financijski analitičar.</s>

<s>Prema vlastitim riječima, Geller se političkim aktivizmom počela baviti nakon napada 11. septembra 2001. godine.</s><s>U februaru 2005. pokrenula je blog Atlas Shrugs (nazvan po romanu konzervativne spisateljice Ayn Rand) na kojem je pisala o brojnim političkim pitanjima, ali najviše o islamu, "muslimanskom ludilu" i njihovim navodnim težnjama za "kontrolom svijeta".</s><s>Također, počela je postavljati i video uratke na YouTube u kojima pozdravlja iz Izraela s porukama "borbe za slobodni svijet", slavi američki vojni intervencionizam na Bliskom Istoku i izražava potporu republikanskim predsjedničkim kandidatima.</s><s>Neposredno uoči predsjedničkih izbora 2008. godine, demokratskog kandidata Baracka Obamu nazvala je "antikristom" i podržala je teorije zavjere da je "prikriveni musliman".</s><s>Iako je negirala da mrzi muslimane, Geller se počela pozivati i na razne druge konspiracijske teorije, uključujući revizionistički koncept "zimijstva" od Bat Ye'or.</s><s>Također, izrugivala se muslimanskim nošnjama, izjednačavala islam s nacizmom i izjavljivala da "islam nije religija mira već religija ugnjetavanja, kontrole i ubijanja".</s><s>U septembru 2009. godine, Geller je tražila da kontra-prosvjednici nasilno obustave molitvu mirovnog skupa "Dana islamskog jedinstva" ().</s>

<s>Veliku popularnost Geller je stekla 2010. kada se istaknula kao jedna od vodećih protivnika gradnje džamije Park51 u New Yorku, nazivajući ju "čudovišnom džamijom" i odrazom "islamske dominacije i ekspanzionizma".</s><s>Feisala Abdula Raufa, sufijskog imama i zagovornika dijaloga religija, prozivala je za "veze s terorizmom".</s><s>U aprilu 2010. godine Gellerin blog Atlas Shrugs zabilježio je 180.000 posjetitelja, u maju je brojka porasla na 200.000, dok je u junu skočila na čak 880.000 pregleda.</s><s>Godinu ranije Geller se udružila s Robertom Spencerom i osnovala "Zaustavimo islamizaciju Amerike" (, SIOA).</s><s>Spencera, kojeg stručnjaci islamskih studija nazivaju šarlatanom i ekstremistom, Geller je nazvala "vodećim glasom učenosti i razuma u svijetu sumanutih", a njegov propagandni blog Jihad Watch opisala je "najinformativnijim web-sajtom o islamu".</s><s>Dvojac je 2010. objavio i knjigu Postameričko predsjedništvo: Rat Obamine administracije protiv Amerike (), tobože vodič protiv "jezivog šerijata" u američkim školama, gradovima, vladi i ekonomiji.</s><s>SIOA je 2010. dobila i ogranak "Zaustavimo islamizaciju Evrope" (, SIOE), koji se 2011. stopio s originalom u organizaciju "Zaustavimo islamizaciju nacija" (, SION).</s><s>Tokom ovog perioda, Geller je radila i kao savjetnica Franka Gaffneyja.</s><s>Najvećim sponzorom njenog bloga navodi se Zaklada Fairbrook koju vode jevrejski desničari Aubrey Chernick i njegova žena Joyce.</s>

<s>Ranih 2010-ih Geller je ostvarila suradnju s raznim ultradesničarskim individuama i organizacijama u Evropi, uključujući rasiste i fašiste.</s><s>Među njima su južnoafrički rasisti, pristaše Slobodana Miloševića, zatim Geert Wilders kojeg je nazivala "herojem" i njenim "idealnim čovjekom", kao i Engleska obrambena liga (EDL).</s><s>Prilikom protesta EDL-a ispred britanskog Doma lordova, Geller je izrazila žaljenje što nije s njima jer "dijeli njihove ciljeve".</s><s>Elenu Kagan, jevrejsku sutkinju Vrhovnog suda, optuživala je da slijedi nacističku ideologiju.</s><s>Nakon što su u julu 2011. masovni mediji izvijestili o napadu u Norveškoj, Geller je na svom blogu postavila članak s naslovom "Džihad u Norveškoj?".</s><s>Međutim, nakon što se uspostavilo da je počinitelj Anders Behring Breivik, ultradesničarski kršćanski ekstremist koji je Gellerin obožavatelj i u svom manifestu citira njen blog više od 250 puta u 12 odlomaka, Geller je objavila novi članak u kojem stoji da "ne možete ignorirati posljedice ignoriranja džihada".</s><s>Nove Gellerine objave o masakru bile su popraćene snimkama marša pristaša Hamasa u Oslu dvije godine ranije, odnosno konspiracijskim člankom u kojem stoji da su "svi norveški silovatelji u posljednih pet godina muslimani".</s><s>Ubrzo nakon toga, Geller je tvrdila da je omladinski kamp na Utøyi zapravio bio "antisemitski centar za indoktrinaciju", da su djeca tamo "vježbala proislamske vojne vježbe" i da su prema fotografijama "svi evidentno bliskoistočnog ili miješanog, a ne norveškog porijekla".</s><s>Četiri godine prije napada, Geller je objavila članak u kojem se nepotkrijepljeno tvrdi da su "50% stanovnika Osla muslimani" i da "samo čekaju na muslimanski napad na Izrael", nakon kojeg će "udariti na sve nemuslimane diljem svijeta".</s>

<s>Godine 2014.</s><s>Geller je pokrenula kampanju plakata na američkim autobusima na kojima stoji da je "antisemitizam duboko ukorijenjen u Kuranu".</s><s>Ovaj vid aktivizma oštro je kritiziran od strane Antidifamacijske lige (ADL), jevrejske organizacije koja zastupa interese Izraela.</s><s>U raportima ADL-a navodi se da proizraelski stav ne implicira i islamofobiju, te da se podrška Izraelu ne može graditi na islamofobnim i arabofobnim stereotipovima.</s><s>ADL također navodi da je Geller etiketirala brojne protivničke pojedince i organizacije kao "dio islamske zavjere" i "nacističkim kolaboratorima".</s>

<s>Opus 
 The Post-American Presidency: The Obama Administration's War on America (koautor: Robert Spencer), New York: Simon & Schuster, 2010, 
 Stop the Islamization of America: A Practical Guide for the Resistance, Washington, D.C.: WND Books, 2011, 
 Freedom or Submission: On the Dangers of Islamic Extremism & American Complacency, 2013,</s>

<s>Izvori</s>

<s>Vanjske veze</s>

<s>Službene stranice Pamele Geller</s>

<s>Američki aktivisti
Teoretičari zavjere
Cionisti
Islamofobija
Konzervativizam u SAD
Američki Jevreji</s>

